SET เกิดสัญญาณขายซ้ำ หลังร่วงกว่า 20 จุด กูรูเผยมีโอกาสร่วงต่อถึง 1,450 จุด
SET ล่าสุดอยู่ที่ 1,480.49 จุด ลดลง 20.81 จุด หรือ 1.39% สูงสุดที่ 1,501.12 จุด ต่ำสุดที่ 1,479.95 จุด มูลค่าการซื้อขาย 29.24 ล้านบาท โดยโบรกเกอร์มองว่าหากหลุดแนวรับที่ 1,484 จุดจะมีเกิดสัญญาณขายซ้ำ และมีโอกาสแกว่งตัวลงต่อได้ถึง 1,450 จุด
12 พ.ค. 2558

ผู้สื่อข่าวรายงานว่า ดัชนีตลาดหุ้นไทย ณ เวลา 16.07 น. อยู่ที่ 1,480.49 จุด ลดลง 20.81 จุด หรือ 1.39% สูงสุดที่ 1,501.12 จุด ต่ำสุดที่ 1,479.95 จุด มูลค่าการซื้อขาย 29.24 ล้านบาท
บล.ซีไอเอ็มบี ระบุว่า SET หลุดต่ำกว่า 1,490 จุด จะมีกรอบด้านล่างที่ Low ที่ 1,484 จุด และหากหลุด 1,484 จุด จะเกิดสัญญาณขายซ้ำ และมีโอกาสเห็นการแกว่งตัวลงต่อได้ถึงระดับ 1,450 จุด ในภายหลัง สำหรับการเล่นเก็งกำไรลุ้นรีบาวด์ยังมองกลุ่ม พลังงานทดแทน ,รับเหมา สำหรับพอร์ตลงทุน ยังแนะนำให้รอสะสมหุ้นที่ระดับ 1,480 จุด ลงไป